sv vi da de en en de de da da da da da da id en de sv nb da da da da da da en en et sv en en da en pl en en en en cs et en pl da nb en en da nl da en da da da da da da da en sv en en sv nb da de en fr da da en da da en fi da da da de nl da en
H1: Uddelte prygl til Herlev på ny - Hafnia Floorball Club
Kirk - 31. januar 2016
Et sprudlende Hafnia-mandskab fortsatte de fine takter med hele 15 kasser mod et lidt desillusioneret Herlev-mandskab
Hjemmeholdet stillede op i stort set samme kædeformation som mod CBS, og slagplanen var præcis den samme med højt pres og fokus på boldtempoet. Dette bekom tydeligvis ikke Herlev, og Hvims kunne hurtigt bringe de hvidblusede foran. Herlevs bedste periode var ikke desto mindre den indledende, hvor det lykkedes at gennemføre flere gode kontraløb. Et af disse – efter et boldtab i opspillet – førte til udligning, mens kampen stadig var ung. Et par kontroversielle minutter fulgte herefter, idet kaptajn Jensen først blev snydt for et klokkeklart straffe i fri position og kun fik frislag, da en Herlev-spiller lavede slag på staven. Umiddelbart efter dømte dommerparret så straffe i den anden ende, da forsvarsveteranen Kirk var i “infight” med en Herlev-wing, der forsøgte at vende på backen og komme til afslutning. Mange i hallen troede, at Hafnia fik frislag, da fløjten lød, men helt uforståeligt vurderede den ene dommer, at der var tale om fastholdning fra backens side, og at der var tale om en oplagt mulighed, hvilket – navnlig pga. den forudgående kendelse med Jensen i fri position – gjorde det umuligt at spore et glimt af en dommerlinje.
Heldigvis var Meyer knivskarp denne dag, og listigt lokkede han Herlevs topscorer til at afslutte præcis dér, hvor den gamle mand ønskede. Da Herlev ej heller formåede at udnytte det efterfølgende overtal, satte Hafnia sig tungt på begivenhederne. Petzke fortsatte den fornemme form fra comeback-kampen og bragte Hafnia foran, da han trak ind over midten og fra forholdsvis lang afstand trak bolden op i nærmeste krog. 1. kæden ville også på tavlen, og Jeppe omsatte et af sine mange forsøg til mål mod periodens slutning.
2. periode var Hafnias fra start til slut, og især Hvims og 2. kæden gjorde ondt på udeholdet. Ud af Hafnias 6 mål i den mellemste periode lavede Hvims hele 5, hvoraf flere var nærmest identiske! Man kan ikke sige, han gjorde det på egen hånd, for 4 af de 5 scoringer blev serveret på et sølvfad af topscorer Bølle-Bob. Igen blev 1. kædens enlige mål sat af Jeppe, der nærmer sig 20 sæsonscoringer for gud ved hvilken gang.
Kampen var således – med stillingen 9-2 – allerede afgjort forud for de sidste 20 min. Hafnia fortsatte dog ufortrødent, og især 1. kæden lyste op mod afslutningen, hvor alle 3 forwards kom på tavlen. I det hele taget høster Hafnia lige nu gevinsten af at have to harmoniske ultra-farlige kæder til rådighed, og da amagerkanerne også lavede 6 mål i 3. periode, rundede holdet 29 mål de sidste 2 timers floorball!
Selvom Hvims kunne virke nærmest umulig at komme udenom som MOM, tilfaldt æren på dagen den levende 52-årige mur, Lars Meyer, der diskede op med adskillige klasseredninger.
Hafnia FC – Herlev FC 15-3 (3-1, 6-1, 6-1)
1. 02:53 1-0 Thomas Hvims (Lars Neubert)
1. 06:14 1-1 Mark Juul Hansen (Jonas K. Rasmussen)
1. 08:42 Misbrugt straffeslag, Herlev (Jonas K. Rasmussen)
1. 08:42 U2 Kristian Kirk, Hafnia
1. 14:03 2-1 Niklas Petzke (Rasmus Enevoldsen)
1. 17:08 3-1 Jeppe V. Trier (Frederik Trier Møller)
2. 04:01 4-1 Thomas Hvims (Rasmus Enevoldsen)
2. 04:26 4-2 Kim Meng (uass.)
2. 05:31 5-2 Thomas Hvims (Rasmus Enevoldsen)
2. 07:02 6-2 Thomas Hvims (Rasmus Enevoldsen)
2. 10:15 7-2 Thomas Hvims (Rasmus Enevoldsen)
2. 14:25 8-2 Jeppe V. Trier (Philippe Nielsen)
2. 15:22 9-2 Thomas Hvims (uass.)
2. 16:25 U2 Thomas Hviid, Hafnia
3. 04:31 10-2 Peter Steen Jensen (Jeppe V. Trier)
3. 04:48 11-2 Rasmus Enevoldsen (uass.)
3. 05:18 U2 Bo Andersen, Herlev
3. 08:35 11-3 Stefan Abildskov (Rasmus Ørsted)
3. 11:21 12-3 Peter Steen Jensen (Jeppe V. Trier)
3. 12:37 13-3 Niklas Petzke (Rasmus Enevoldsen)
3. 13:37 14-3 Jeppe V. Trier (Thomas Hviid)
3. 15:09 U2 Niklas Petzke, Hafnia
3. 18:38 15-3 Frederik Trier Møller (Philippe Nielsen)
Lars Meyer (tæt foran 6-målsskytten Thomas Hvims)
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club